"ദർസർജി" എന്നും, റാവു സാഹിബ് (ബ്രിട്ടീഷുകാർ നൽകിയ ബഹുമതി) എന്നും അറിയപ്പെടുന്നു.

റാവുസാഹിബ് ഡോ. അയ്യത്താൻ ഗോപാലൻ (3 മാർച്ച് 1861 - 2 മേയ് 1948) കേരളത്തിലെ സാമൂഹ്യ നവോത്ഥാന നായകരിലൊരാളായിരുന്നു. രാജാറാം മോഹൻറോയ് സ്ഥാപിച്ച ബ്രഹ്മസമാജത്തിന്റെ (1898 ) കേരളത്തിലെ നേതാവും, പ്രചാരകനുമായിരുന്നു. വിഗ്രഹാരാധനയെ എതിർക്കുക, മിശ്ര വിവാഹം നടത്തുക, മിശ്ര ഭോജനം നടത്തുക, അയിത്തവും ജാതി വ്യത്യാസവും നിർമാർജ്ജനം ചെയ്യുക, കൂട്ട പ്രാർത്ഥനകളും കൂട്ടായ്മ സംവാദങ്ങളും നടത്തുക തുടങ്ങിയ ബ്രഹ്മ സമാജ പരിപാടികൾ അദ്ദേഹം ഏറ്റെടുത്തു. 

സ്ത്രീ വിദ്യാഭ്യാസം വ്യാപകമാക്കുക, സ്ത്രീ പുരുഷ സമത്വം പാലിക്കുക,അയിത്ത വിഭാഗക്കാരായി കരുതപ്പെട്ടിരുന്ന വിഭാഗങ്ങളുടെ ഉന്നമനത്തിനും അവരുടെ വിദ്യാഭ്യാസത്തിനും വേണ്ടി പ്രവർത്തിക്കുക, ബാലന്മാരിലും, വിദ്യാർത്ഥികളിലും മാനവികതയുടെ മൂല്യങ്ങൾ വളർത്തിയെടുക്കുക, സാമൂഹിക പ്രവർത്തനങ്ങളിലേക്ക് അവരെ ആകർഷിക്കുക മുുതലായ പ്രവർത്തനങ്ങൾക്കായി, ഭാര്യ കല്ലാട്ട് കൗസല്യയുമൊത്ത് "സുഗുണവർധിനിപ്രസ്ഥാനം"1900 ൽ "രൂപീകരിച്ചു ." ലേഡി ചന്ദാവർക്കർ പ്രാഥമിക വിദ്യാലയം തുറന്നു, എല്ലാവർക്കും സൌജന്യ വിദ്യാഭ്യാസം നൽകി.ഇതിനുപുറമേ നിരാലംബർക്കു സൌജന്യ ഡിസ്പെൻസറിയും, അവർക്ക് വേണ്ടി നെയ്ത്തുശാലയും പണികഴിപ്പിച്ചു.

അയ്യത്താൻ ഗോപാലന് ബ്രഹ്മ സമാജത്തിന്റെ പ്രവർത്തനങ്ങളിൽ സഹായിക്കാൻ അനുയായികളായി മുൻപന്തിയിലുണ്ടായിരുന്നത് വയലേരി കുഞ്ഞിക്കണ്ണൻ ഗുരുക്കളും (വാഗ്ഭടാനന്ദൻ) കാരാട്ട് ഗോവിന്ദ മേനോനും (ബ്രഹ്മാനന്ദ സ്വാമികൾ) ആയിരുന്നു. ഡോ. ഗോപാലന്റെ ആവശ്യമനുസരിച്ച് ബ്രഹ്മസങ്കീർത്ത്നം എന്ന കവിത രചിക്കുകയുംബ്രഹ്മസമാജത്തിന് വേണ്ടി പ്രവർത്തിക്കുകയും ചെയ്യതതിനാൽ അദ്ദേഹത്തിന് ആദരസൂചകമായി ഡോക്ടർ നൽകിയ പേരാണ് "ബ്രഹ്മാനന്ദ സ്വാമി" എന്നുള്ളത്.

അദ്ദേഹത്തിന്റെ സാമൂഹ്യപരിഷ്കരണ പ്രവർത്തനങ്ങളെ മുൻ നിറുത്തി 1917 ൽ ബ്രിട്ടീഷ് സർക്കാർ 'റാവു സാഹേബ് ' പട്ടം നൽകി ആദരിച്ചു.

മന്നത്ത് പത്മനാഭൻ:
ഡോ അയ്യത്താൻ ഗോപാലൻ :(3 മാർച്ച് 1861 - 2 മേയ് 1948)
വിടിഭട്ടതിരിപ്പാട്
അയ്യൻകാളി: